《洞仙歌》
清代·史承谦

层冈如抱，对神标华发，千古风流未消歇。自沉香亭北，咏罢名花，归来后，处处题诗留碣。

东篱曾种菊，一种高情，应与柴桑共超越。采石暮江边，宫锦沉埋，更难觅、谪仙香骨。

料乘醉、狂魂定重来，忽飞上峰头，化为明月。

作者简介：江苏宜兴人，字位存。诸生。工词，能采集众家之长，并自出新意。有《小眠斋词》。